Simpsonit sai synninpäästön – televisiokanava ei – Stara
Simpsonit sai synninpäästön – televisiokanava ei
Viihdeuutiset 18.4.2008, 9:00 · Stara.fi
Viime viikolla uutisoimme kuinka suosittu Simpsonit-animaatiosarja kiellettiin Venezuelan televisiossa lapsilta kiellettynä materiaalina. Tilalle valittiin kuitenkin viranomaisten mukaan lapsille sopiva Baywatch Hawaii -ohjelma.
Nyt Venezuelan televisiokatsojat saavat taas nauttia supersuositun Simpsonien perheen seikkailuista, sillä ohjelma on palautettu ruutuun. Ohjelma-aika ei kuitenkaan ole aamupäivä kuten aiemmin, vaan lapsilta kiellettyä sarjaa esitetään nyt Televen-kanavalla iltaseitsemältä, Fox News kertoi.
Televisiota Venezuelassa valvovat viranomaiset ilmoittivat aiemmin tällä viikolla uhkaavansa televisiokanavaa sakoilla ja tilapäisellä kolmen päivän toimintakiellolla, koska Simpsoneita esitettiin kanavalla päivisin viranomaisten aikaisemmista varoituksista huolimatta.